רצח איתם ונעמה הנקין

רצח איתם ונעמה הנקין הוא פיגוע ירי מרכב חולף אשר בוצע ב-י"ח בתשרי ה'תשע"ו במהלך חול המועד סוכות, בצומת בית פוריכ שבין אלון מורה לאיתמר, ובו נרצחו בני הזוג הרב איתם שמעון הנקין, אזרח ישראלי-אמריקאי, שהיה חוקר תורני והיסטוריון. ואשתו נעמה הנקין, אשר הייתה מעצבת גרפית. השניים נורו בידי פעילי חמאס מטווח קצר ונהרגו במקום לעיני ילדיהם. הפיגוע תוכנן על ידי פעיל חמאס ראע'ב אחמד מוחמד עליוי אשר גייס חוליה לביצוע פיגוע וסיפק לפעיליה נשק. ב-30 באוגוסט 2015 חברים בחוליה ביצעו ירי על רכב ישראלי ליד ההתנחלות עינב, והנהג נפגע באורח קל. כהכנה לפיגוע, נהג הרכב בפיגוע סמיר זהיר אבראהים כוסא, כיסה את לוחית הרישוי כדי להסתיר את זהות הרכב. המחבלים בחרו מקטע כביש שבו לא יתקלו בכוחות צבא, ואחד מפעילי החוליה, זיד זיאד ג'מיל עאמר "פתח" את הציר ווידא שהוא "נקי". לטענת המחבלים הם ביצעו את הפיגוע כנקמה על רצח בני משפחת דוואבשה בכפר דומא. משפחת הנקין, הכוללת את בני הזוג, הרב איתם ונעמה, וארבעת ילדיהם, נסעו ברכבם בדרכם חזרה מאלון מורה לביתם ביישוב נריה בבנימין. סמוך ליציאתם מאלון מורה, בקרבת העיירה בית פוריכ בכביש 555, התקרב רכב החוליה שבו נהג סמיר זהיר אבראהים כוסא, אל רכבה של משפחת הנקין, ושניים מחברי החוליה, יחיא מוחמד נאיף עבדאללה חג' חמד וכרם לוטפי פתחי רזק, ירו ממנו מטווח אפס צרורות של אש כבדה על בני המשפחה, ובעקבות זאת נפגע איתם הנקין ורכבה של משפחת הנקין נעצר בשולי הכביש. לאחר מכן עצרו המחבלים את רכבם ושניים מהם יצאו ממנו כדי לוודא הריגה בנוסעי הרכב. הרב הנקין יצא מרכבו. הוא נאבק בכרם רזק בידיים חשופות והצליח לחטוף ממנו את נשקו, אולם חג' חמד ירה בו והרגו במקום. תוך כדי הירי ירה חג' חמד בחברו בידו, ואקדח שהיה ברשותו נפל בשטח. נעמה, שלא נפגעה בירי הראשון, נאבקה בחג' חמד, אולם הוא התגבר עליה, ירה בה מטווח אפס ורצח גם אותה. מטרת הפיגוע בו נרצחו בני הזוג הנקין הייתה חטיפת מתנחלים. בני הזוג הנקין נקברו בהר המנוחות בירושלים. בהלוויית בני הזוג השתתפו אלפי ישראלים, בהם הנשיא ראובן ריבלין והרב הראשי דוד לאו. איתם הנקין היה ישראלי בעל אזרחות אמריקאית, עובדה שהביאה את שגריר ארצות הברית בישראל דן שפירו לקיים ביקור תנחומים בבית משפחת הנקין בימי השבעה. במהלך הביקור מסר לשגריר ד"ר יגיל הנקין, היסטוריון צבאי ואחיו של הנרצח, מכתב בו "ניחם" אותו על מחויבותו לשמש כדובר של ממשל אובמה, שמדיניותו ביחס לביטחונה של מדינת ישראל לדברי הנקין "בלתי ניתנת להסברה ובלתי ניתנת להצדקה". המכתב עורר הדים בכלי התקשורת וברשתות החברתיות. מירי חג' חמד על הרב איתם נורה בשוגג כרם רזק בידו. לאחר הפיגוע נסעה החוליה לעיר שכם, שם חבשו את ידו של כרם רזק בבית החולים בעיר. העובדה שאחד המחבלים נפגע נחשפה עוד באותו לילה בידי אנשי מז"פ של משטרת ישראל, ובעקבות כך התמקדה החקירה באיתור המחבל באחד מבתי החולים הסמוכים למקום. המחבל אותר במהירות ומסתערבים של הימ"מ ולוחמי יחידת דובדבן שלפו אותו ממיטתו בבית החולים. בעקבות הרצח פתחו מאות חיילי צה"ל ואנשי שב"כ במרדף אחר המבצעים. בתום המרדף נלכדו ללא התנגדות שאר ארבעת המחבלים. הנשק ששימש לביצוע הרצח הוסתר בחנותו של אחד המחבלים והוסגר לידי כוחות הביטחון. בחקירתם הודו חברי החוליה בביצוע הפיגוע. ביוני 2016 גזר בית דין צבאי בשומרון שני מאסרי עולם ועוד 30 שנה במצטבר על חג' חמד, ראע'ב עליוי, סמיא כוסא וכרם רזק. בפברואר 2023, שמונה שנים לאחר הרצח, הרשיע בית דין צבאי את זיד עמאר בתכנון הפיגוע, מסירת כלי הנשק והתחמושת למחבלים, וכן בווידוא שכוחות צה"ל לא נוכחים קודם לפיגוע במקום. עמאר הורשע בשתי עבירות של גרימת מוות בכוונה – העבירה המקבילה לעבירת הרצח באזור יהודה ושומרון – וכן בארבע עבירות של ניסיון גרימת מוות בכוונה של ארבעת ילדי בני הזוג הנקין. בתשובה לעתירת המוקד להגנת הפרט, קבע בג"ץ כי אין מניעה להרוס את בתי המחבלים רוצחי בני הזוג הנקין. לאחר כחצי שנה הרס צה"ל בשכם את ביתו של זיד עאמר שביצע את פתיחת הציר בפיגוע, וכעבור כחצי שנה נוספת את ביתו של מפקד החוליה ראע'ב עליוי. ביולי 2017 פשט צה"ל על ביתו של אחד הרוצחים והחרים כספי תמיכה שהעבירה לו הרשות הפלסטינית. במקום הפיגוע הוקמה אנדרטה לזכר בני הזוג הנקין. באפריל 2018 הושחתה האנדרטה בידי פורעים ערבים ושופצה עוד באותו יום בידי לוחמי חטיבת כפיר ותלמידי הישיבה התיכונית באיתמר הסמוכה. דובר חמאס בחו"ל חוסאם בדראן בירך על הפיגוע שביצעו אנשיו וכינה אותו: "פיגוע הירואי". גם בחזית העממית בירכו את הרצח. בתשובה לשאלת מנחה בטלוויזיה הפלסטינית הרשמית האם מבצעי הפיגוע חברי פת"ח או חמאס השיב מחמוד אסמאעיל, חבר הוועד הפועל של אש"ף: "אין צורך לשוב לוויכוח ולמריבה בקשר לשאלה מי ביצע את הפעולה... אין צורך לפרסם ולהתפאר בכך שעשית את זה. האדם עושה את חובתו הלאומית מרצונו האישי, כמיטב יכולתו". כשנשאל האם הוא מגנה את רצח בני הזוג הנקין, השיב חבר הכנסת באסל גאטס: "עם תחת כיבוש יש לו זכות להתנגד לכיבוש בכל אמצעי שהוא מוצא לנכון. אני אישית, הלוואי והייתי יכול למנוע כל טיפת דם... אבל האחריות על כל מה שקורה נמצאת על כתפיו של ביבי נתניהו". שלושה ימים לאחר הרצח פרסם דובר מפלגת חד"ש - החזית הדמוקרטית לשלום ולשוויון, רג'א זעתרא, פוסט ברשת פייסבוק בו כתב: "כעם החי תחת כיבוש לעם הפלסטיני קיימת הזכות המלאה להתנגדות בכל צורותיה, כולל התנגדות צבאית מזוינת נגד חיילים ומתנחלים ומתקנים ומקומות של הכיבוש וההתנחלויות (לא ילדים ואזרחים)". ראש הממשלה בנימין נתניהו שהה בזמן הפיגוע בעצרת הכללית של האו"ם בניו יורק. הוא התבטא: "אנחנו עדים למעשה רצח אכזרי במיוחד, מזעזע, שבו נרצחו זוג הורים ונותרו ארבעה יתומים קטנים...". שר הביטחון משה יעלון הגיב לפיגוע "הפיגוע הרצחני הוא המשך ברור להסתה נגד מדינת ישראל ונגד אזרחיה, ולניסיונות החוזרים ונשנים להוציא אל הפועל פיגועים". יאיר לפיד טען גם כן להסתה: "הרצח המתועב הזה הוא המשך ישיר של מדיניות ההסתה והשקרים של אבו מאזן". לאחר הפיגוע קראו תושבי היישוב איתמר, הסמוך למקום הרצח, לממשלת ישראל לאשר את התב"ע של שטחו הבנוי של היישוב. התב"ע אושר חלקית. Goldman, Paul. "Eitam Henkin, Killed With Wife in West Bank Shooting, Was American." NBC News. October 6, 2015. חיים לוינסון, איתם ונעמה הנקין נרצחו בפיגוע ירי ממזרח לשכם; ארבעת ילדיהם היו במכונית ולא נפגעו, באתר הארץ, 1 באוקטובר 2015 אמיר בוחבוט ושבתי בנדט‏, פוענח רצח הזוג הנקין: "ייתכן שהילדים ניצלו עקב ירי בשוגג של מחבל בחברו", באתר וואלה, 5 באוקטובר 2015 Leibowitz, Liel. "The Murder of Eitam and Na’ama Henkin." Tablet Magazine. October 2, 2015. נעצרו חברי החוליה אשר ביצעו את הפיגוע סמוך לאיתמר, במהלכו נרצחו איתם ונעמה הנקין ז"ל, שירות הביטחון הכללי, 5 באוקטובר 2015 תלם יהב, המאבק על האקדח, הרצח והילדים שראו הכול. תמלולי חקירת רוצחי הנקין נחשפים, באתר ynet, 2 בנובמבר 2015 אמרי סדן, עדות רוצח הזוג הנקין: נעמה ואיתם נאבקו במחבלים, באתר nrg‏, 2 בנובמבר 2015 פוענח רצח משפחת הנקין: הילדים ניצלו מפני שאחד המחבלים ירה בטעות בחברו, באתר ערוץ עשר שבתי בנדט‏, כתבי אישום נגד רוצחי הזוג הנקין: "תכננו לחטוף מתנחלים", באתר וואלה, 19 בנובמבר 2015 "President Rivlin Joins Thousands at Funerals of Henkin Couple." The Jewish Press. October 2, 2015. פוסט ברשת הפייסבוק של סיון רהב-מאיר אתי אברמוב ואלישע בן קימון, "את מה שאני רואה חייבים לשכוח, להדחיק. אם לא תעזוב, זה לא יעזוב אותך", באתר "ידיעות אחרונות", 15 באוקטובר 2015 יואב זיתון, "נשק אסטרטגי". המסתערבים נחשפים בשטח, באתר ynet, 9 באוקטובר 2015 קובי פינקלר, רוצחי הזוג הנקין לא התנגדו למעצר, באתר ערוץ 7, ‏כ"ג בתשרי תשע"ו עוזי ברוך, הוסגר הנשק באמצעותו נרצחו בני הזוג הנקין, באתר ערוץ 7, ‏כ"ג בתשרי תשע"ו "5-man Hamas cell that killed Naama and Eitam Henkin arrested | The Times of Israel". timesofisrael.com. נבדק ב-12 באוקטובר 2015. {{cite web}}: (עזרה) אלישע בן קימון ואיתי בלומנטל, מאסרי עולם לארבעה מרוצחי בני הזוג הנקין, באתר ynet, 22 ביוני 2016 קובי פינקלר, הורשע מתכנן רצח בני הזוג הנקין הי"ד, באתר ערוץ 7, 23 בפברואר 2023 תלם יהב ואלישע בן קימון, בתי המחבלים ייהרסו, באתר "ידיעות אחרונות", 12 בנובמבר 2015 יוחאי עופר, נהרס ביתו של חבר החוליה שרצחה את הזוג הנקין, באתר מקור ראשון, ‏3/5/2016 הפיגוע בו נהרגו בני הזוג הנקין, באתר ערוץ 13 קובי פינקלר, רכוש הוחרם מבית רוצחי משפחת הנקין, באתר ערוץ 7, ‏ז' באב תשע"ז אורלי הררי, חוללה האנדרטה לזכר בני הזוג הנקין, באתר ערוץ 7, ‏ט"ו באייר תשע"ח אלירן אהרון, שופצה האנדרטה לזכר בני הזוג הנקין, באתר ערוץ 7, ‏ט"ו באייר תשע"ח איתי בלומנטל, אלישע בן קימון, אליאור לוי ורותם אליזרע, פיגוע ירי בשומרון: נעמה ואיתם נרצחו לעיני ילדיהם, באתר ynet, 2 באוקטובר 2015 בכיר באש"ף: רצח בני הזוג הנקין היה "חובה לאומית", באתר מבט לתקשורת פלסטינית, ‏06/10/2015 דפנה ליאל, כתבת בכנסת, ‏ח"כ גטאס: "יש זכות להתנגד לכיבוש בכל דרך", באתר ‏מאקו‏, 6 באוקטובר 2015 אסף גיבור, "לעם הפלסטיני זכות להתנגדות מזוינת נגד מתנחלים", באתר מקור ראשון, ‏15/11/2015 רן דגוני, ‏נתניהו: ההסתה הפלסטינית גרמה לטרור ורצח, באתר גלובס, 2 באוקטובר 2015 שבתי בנדט, אמיר בוחבוט ויהושע בריינר‏, לעיני ארבעת ילדיהם: זוג הורים נרצח בפיגוע ירי בשומרון, באתר וואלה, 2 באוקטובר 2015 חזקי ברוך, פרסום ראשון: אושרה תב"ע חלקית באיתמר, באתר ערוץ 7, ‏ח' בחשון תשע"ו